laion/Wikipedia-Exotic huggingface dataset:
דאף קאלמר

דאף קאלמר (בהולנדית: Kalmar DAF), היא מכונית סטיישן קטנה שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1969–1971. דגם ה"דאף קאלמר" אופיין על ידי 2 דלתות הזזה קדמיות בצדדים, ודלת אחורית נפתחת לצד. דגם ה"דאף קאלמר" התבסס על דגם ה-דאף 44. יוצרו כ- 3,000 יחידות. בשנת 1971 נמכרו לצרכניים פרטיים בהולנד, 441 יחידות. דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 30, דאף 33, דאף 44, דאף 45, דאף 46, ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס. בדצמבר 1972 יצרנית הרכב וולוו צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו. דאף ייצרה 816,000 מכוניות נוסעים. דאף קאלמר-Tjorven דאף קאלמר-Tjorven דאף קאלמר-Tjorven דאף קאלמר-Tjorven דאף קאלמר-Tjorven דאף קאלמר-Tjorven דאף קאלמר-Tjorven דאף קאלמר-Tjorven לוגו דאף קאלמר-Tjorven דאף (יצרן רכב) דאף 30 דאף 44 דאף 46 דאף 55 דאף 66 דאף 600 דאף פוני דאף A10 דאף YA-66 דאף MB200 דאף 2600 דאף 2800/3300/3600 דאף קאלמר - מכונית הדואר (Meet The DAF Kalmar, The Mail Truck That Looks Like A) דאף קאלמר - תמונות (אתר flickr) מדיה וקבצים בנושא דאף קאלמר בוויקישיתוף מדיה וקבצים בנושא דאף קאלמר בוויקישיתוף דאף קאלמר, סרטון באתר יוטיוב דאף קאלמר, סרטון באתר יוטיוב דאף קאלמר, סרטון באתר יוטיוב דאף 33A DUTCH TREAT...a tale of DAF cars & trucks דאף קאלמר A DUTCH TREAT...a tale of DAF cars & trucks דאף קאלמר 14 best DAF Kalmar aka Tjorven images on Pinterest
ריק קארסדורפ

ריק קארסדורפ (נולד ב־11 בפברואר 1995) הוא כדורגלן הולנדי המשחק בעמדת המגן ימני בפ.ס.וו. איינדהובן ובנבחרת הולנד. קארסדורפ הוא תוצר אקדמיית הנוער של פיינורד. את הופעת הבכורה שלו בקבוצה הבוגרת ערך ב-6 באוגוסט 2014 בהפסד חוץ 1–3 מול בשיקטש במסגרת הסיבוב השלישי במוקדמות ליגת האלופות כאשר הוא נכנס כמחליפו של ג'ורדי קלאסי בדקה ה-69. ב-28 ביוני 2017 קארסדורפ חתם בשורותיה של רומא על חוזה לחמש שנים בעבור סכום המשוער בכ-19 מיליון יורו ובכך הופך לשחקן היקר ביותר שנמכר על ידי פיינורד. ב-7 באוגוסט 2019 חזר לפיינורד והושאל לעונה אחת, שלאחריה חזר לרומא. ב-31 באוגוסט 2024 חזר להולנד וחתם בפ.ס.וו. איינדהובן לעונה אחת. קארסדורפ זומן לראשונה לנבחרת הבוגרת של הולנד בספטמבר 2015 למשחקי מוקדמות יורו 2016 נגד נבחרת קזחסטן וצ'כיה. הוא זומן שוב במרץ 2016 לצמד משחקי ידידות נגד נבחרת צרפת ואנגליה. פיינורד אליפות הולנד (1): 2016/17 הגביע ההולנדי (1): 2015/16 רומא קונפרנס ליג (1): 2021/22 מדיה וקבצים בנושא ריק קארסדורפ בוויקישיתוף ריק קארסדורפ, באתר Transfermarkt ריק קארסדורפ, באתר Fussballdaten.de (בגרמנית) ריק קארסדורפ, באתר Soccerway ריק קארסדורפ, באתר WorldFootball.net ריק קארסדורפ, באתר National Football Teams ריק קארסדורפ, באתר FootballDatabase.eu קארסדורפ משלים את המעבר לרומא ערך זה הוא קצרמר בנושא כדורגלנים ובנושא הולנדים. אתם מוזמנים לתרום לוויקיפדיה ולהרחיב אותו.
הגן הבוטני-זואולוגי בנהריה

הגן הבוטני-זואולוגי בנהריה הוא גן חיות וגן בוטני קטן, שהוקם בנהריה בשנת 1994. שיטחו כ־16 דונם, בלבו מדשאה גדולה, ועופות הגן משוטטים בו באופן חופשי. המבקרים במקום יכולים לצפות במגוון גדול של צמחים ובעלי חיים מכל רחבי העולם. בשנת 1963 רכש את השטח אריך דויטהקום, נוצרי גרמני אשר שירת בצבא הגרמני במהלך מלחמת העולם השנייה והחליט לאחריה להגר לישראל במטרה להקים את בית המקדש השלישי כסמל של שלום. דויטהקום, אשר עברת בארץ את שמו לגדעון גינטר, הקים במתחם אוהל גדול אותו כינה 'אוהל מועד' ונטע במקום מגוון צמחים שחלקם קיימים בו עד היום. גינטר הזמין את תושבי שכונת רסקו הצמודה לנטוע בשטח הגן חלקות קטנות, מעין 'גינה קהילתית'. באוהל שבנה נהג להקרין סרטים לילדי השכונה שאף הגיעו למקום לשמוע מוזיקה. בשנת 1968 עבר לגוש שגב, ורכש חלקת אדמה בהר בעל חצור בדרום השומרון במטרה להגשים בה את שאיפתו להקמת המקדש השלישי. בפברואר 1973 נרצח על ידי מחבלים ונקבר בבית לחם. בשטח הגן שהקים בנהריה, הוקם בשנת 1994 הגן הבוטני-זואולוגי. הגן מחולק לחצר דרום אמריקאית, חצר אפריקאית, חצר אוסטרלית וחצר ארץ ישראלית. בכל אחת מהחצרות צמחים ובעלי חיים האופייניים לאזור אותו היא מייצגת: אמו קנגורו אדום ננדו מצוי פקארי הצווארון יען מצוי דישון מקראי צב דרבוני סוריקטה מארה פטגונית ברבור מצוי עז הבית כבש הבית למור זנב-טבעת למור חום חוטמן אדום שפן סלע אווז הבית צב ביצה מצוי שקנאי מצוי מרמוסט מצוי מרחבי דשא בגן גשר בגן מפת הגן קנגורו חוטמן אדום למור קטה פקארי יען מנדרין סיני חסידות לבנות מדיה וקבצים בנושא הגן הבוטני-זואולוגי בנהריה בוויקישיתוף הגן הבוטני-זואולוגי בנהריה, ברשת החברתית פייסבוק הגן הבוטני הזואולוגי בנהריה באתר אוצרות הגליל שלט מידע שהציבה העירייה בכניסה לגן
מאור זוהר

מאור זוהר (נולד ב-9 ביוני 1985) הוא כדורגלן עבר ישראלי ששיחק בעמדת הקשר. זוהר החל לשחק כדורגל במחלקת הנוער של מכבי עירוני אשדוד ולאחר איחוד הקבוצות בעיר המשיך בקבוצת הנוער של מועדון ספורט אשדוד. ב-21 בינואר 2003 ערך את הופעת הבכורה שלו בקבוצה הבוגרת של המועדון, בהפסד 0–4 להפועל כפר סבא במסגרת גביע הטוטו. בהמשך השתלב היטב בקבוצה בתקופה בה אימן יוסי מזרחי, שהציב אותו בעמדת הקשר האחורי ולעיתים בעמדת הבלם, תחילה כשחקן מחליף ובהמשך בהרכב הפותח. בינואר 2007, לאחר שלא מצא מקום בהרכב תחת המאמן אלון חזן, הושאל זוהר להפועל אשקלון מהליגה הלאומית עד לסיום העונה. זוהר היה שותף לעלייה של הקבוצה לגמר גביע המדינה, בו הפסידה הפסידה 4–5 להפועל תל אביב בדו-קרב בעיטת עונשין, כאשר זוהר החמיץ את הפנדל היחיד בהתמודדות. בעונת 2007/2008 חזר זוהר למועדון ספורט אשדוד ושיחק שנתיים נוספות במדיה, בהן ערך עוד 36 הופעות בליגת העל כשחקן הרכב, ובסך הכל 45 משחקים בכל המסגרות. בקיץ 2009 חתם זוהר בהכח עמידר רמת גן, שירדה לליגה הלאומית עונה קודם לכן. ב-14 בינואר 2010 חתם בהפועל רעננה מליגת העל, במדיה ערך 14 משחקי ליגה עד תום עונת 2009/2010, ובסופה ירדה הקבוצה לליגה הלאומית. בקיץ 2010 חתם זוהר במכבי באר שבע מהליגה הלאומית, וכעבור עונה חזר לקדנציה שנייה בהפועל אשקלון. בקיץ 2012 חתם בסקציה נס ציונה, עמה ירד לליגה א' בתום עונת 2012/2013. בקיץ 2013 חתם זוהר בעירוני קריית גת מליגה א', ועמה עלה בסיום העונה לליגה הלאומית. את עונת 2015/2016 התחיל כשחקן חופשי עד שבינואר 2016 חזר לקדנציה שנייה בסקציה נס ציונה. ב-15 בספטמבר 2017 חתם זוהר במכבי עירוני אשדוד מליגה ב'. זוהר היה שותף לעליה של הקבוצה לליגה א', בתום עונת 2018/2019. ב-19 בנובמבר 2020, זוהר חתם במכבי טמרה. בסיום העונה פרש מכדורגל. מדיה וקבצים בנושא מאור זוהר בוויקישיתוף מאור זוהר, באתר ההתאחדות לכדורגל בישראל מאור זוהר, באתר Transfermarkt מאור זוהר, באתר FootballDatabase.eu איזי עין דור, הפועל רעננה: לימה ייבחן, מאור זוהר חתם, באתר ynet, 14 בינואר 2010 מיכאל וייסרמן, מאור זוהר חתם בנס ציונה, באתר דאבל פס, 20 בינואר 2016 שחר כחלון, זה רשמי: מאור זוהר חתם בעירוני אשדוד, באתר אשדוד נט, 15 בספטמבר 2017 שלומי והבה, מאור זוהר חתם בטמרה, שטרית על סף סיכום, באתר דאבל פס, 19 בנובמבר 2020
Stay the Night (שיר של זד)

"Stay the Night" (בעברית: תישאר ללילה) הוא שיר של הדי ג'יי והמפיק הרוסי-גרמני זד, מתוך מהדורת הדלוקס של אלבום אולפן הבכורה שלו, Clarity. בשיר אף משתתפת היילי ויליאמס, הסולנית של להקת הרוק האמריקאית, פאראמור. השיר נכתב על ידי זד, ויליאמס, בנג'מין אלי האנה, וקארה פיי. "Stay the Night" פורסם למכירה דיגיטלית ב-10 בספטמבר 2013, תחת חסותה של חברת התקליטים אינטרסקופ רקורדס, כסינגל המוביל של מהדורת הדלוקס של Clarity, והסינגל הרביעי בסך הכל מהאלבום. מבקרים השוו את השיר לבלדת האלקטרו-האוס הקודמת של זד, "Clarity", כאשר אחד מהם קבע כי "Stay the Night" מוכן ל-"פופ רדיו". ב-Digital Spy נאמר כי השיר היה "אלקטרו דאנס מיוזיק כללי". הסינגל הגיע למקום הראשון במצעדי הבילבורד: הוט דאנס-קלאב וכן דאנס/מיקס שואו איירפליי ב-7 בדצמבר 2013. מידע על היצירה "Stay the Night" באתר מיוזיק בריינז מידע על הסינגל "Stay the Night" באתר מיוזיק בריינז מידע על היצירה "Stay the Night" באתר Discogs סרטון השיר "Stay the Night" באתר יוטיוב
חתול בר אפריקני

חתול בר אפריקני (שם מדעי: Felis lybica) הוא מין של חתול בר ממשפחת החתוליים החי באפריקה ובחצי האי ערב ומגיע עד לדרום הים הכספי. חתול זה הוא אביו הקדמון של חתול הבית (Felis catus) שבוית ממנו לפני 9,500 שנה בערך. נחשב כיום למין עצמאי. חתול הבר האפריקני מזכיר במראהו את חתולי הבית אך מורגל יותר לחיים בטבע. צבע הפרווה אפור עד חום בהיר ומעט כתום. אורכו הממוצע 47-59 ס"מ ומשקלו 3.2-4.5 ק"ג. הוא קטן יותר מחתולי הבר האירופאים. החתול חי ביחידות ברחבי הערבות, השדות והביצות בחצי האי ערב והסוואנה האפריקנית. החתול יוצא לצוד ביום ובין הערביים - אז יש פחות סיכוי שייתקל בחתולים טורפים גדולים יותר, הפעילים בעיקר בלילה. הוא אורב לטרפו בין העשבים או הסלעים ולעיתים יכול להידמות לסלע בצורתו כשאינו נע. כשטרף כמו חולדות, מכרסמים נוספים ועופות נוחתים מתקרבים הוא מסתער לעברם והורג אותם בנשיכה בצוואר. מחתולים אלה התפתחו חתולי הבית שהיו חיות קדושות במצרים. המצרים קיבלו עזרה מהחתולים בציד מכרסמים מזיקים והמצרים החלו לגדל אותם בתחילה לציד עכברים ובהמשך גם לנוי ולמחמד. נכון להיום, לחתול הבר האפריקאי יש 3 תת-מינים החיים באסיה ובאפריקה: חתול בר צפון אפריקאי (Felis lybica lybica) - נפוץ מהמזרח התיכון וצפון אפריקה עד לסודאן. חתול בר דרום אפריקאי (Felis lybica cafra) - נפוץ באפריקה הדרומית ובמזרח אפריקה. חתול בר אסייתי (Felis lybica ornata) - נפוץ ממזרח הים הכספי ועד לקזחסטן אל מערב הודו, מערב סין ודרום מונגוליה. מדיה וקבצים בנושא חתול בר אפריקני בוויקישיתוף חתול בר אפריקני, באתר ITIS (באנגלית)
Stay (שיר של זד ואליסיה קארה)

Stay (בעברית: להישאר) הוא שיר של המפיק והדי ג'יי הרוסי-גרמני זד והזמרת הקנדית אליסיה קארה. הסינגל פורסם ב-23 בפברואר 2017 תחת חסותה של חברת התקליטים אינטרסקופ רקורדס. הקליפ הרשמי לשיר פורסם ב-18 באפריל 2017 ביוטיוב. "Stay" הגיע בשיאו למקום ה-40 במצעד הבילבורד הוט 100, ולמקום הראשון במצעד 40 שירי המיינסטרים, מה שהופך לסינגל השלישי של שני האמנים שנכנס לעשרת הראשונים במצעד זה. השיר הוא חלק מפסקול הסרט Everything, Everything, וכן שימש כשיר רקע בפרסומות של פפסי. Stay + הוא אלבום אוסף הראשון של הדי ג'יי והמפיק מוזיקלי הרוסי-גרמני זד. האלבום יצא לאור ב-27 בדצמבר 2017, על ידי חברת התקליטים יוניברסל מיוזיק יפן. מידע על היצירה "Stay" באתר מיוזיק בריינז מידע על הסינגל "Stay" באתר מיוזיק בריינז מידע על היצירה "Stay" באתר Discogs מילות השיר "Stay" באתר Genius סרטון השיר "Stay" באתר יוטיוב "Billboard's Best Songs of 2017: Critics' Picks". Billboard. 13 בדצמבר 2017. נבדק ב-15 במרץ 2018. The formidable tandem gave “A thousands reasons why” their radio-dominating dance-pop blast would keep listeners entranced. {{cite journal}}: (עזרה) "Alessia Cara and Zedd's New Single "Stay" is Finally Here".
יוהו (פירושונים)

האם התכוונתם ל... UHU – יצרנית דבק גרמנית, השם נהגה לעיתים "יוּהוּ". הפארק הלאומי יוהו (Yoho) - פארק לאומי בקולומביה הבריטית בקנדה. יוהו (נהר) – יובל של נהר קיקינג הורס בקולומביה הבריטית, זורם בשטח הפארק הלאומי. יוהו הקטן – יובל של נהר קיקינג הורס בקולומביה הבריטית, זורם בשטח הפארק הלאומי. טד יוהו (Yoho) - פוליטיקאי אמריקאי.
יצחק אקריש

הרב יצחק אקריש (ה'תקע"ח (1818), טורקיה - כ"ח באלול ה'תרמ"ו (28 בספטמבר 1886) ירושלים), היה רב בולט, ראש ישיבה, דיין ופוסק, בעיר קושטא שבטורקיה. ובסוף ימיו בחברון. אקריש נולד לאברהם, בקושטא, בשנת ה'תקע"ח. כאשר גדל, למד, ובהמשך לימד, בישיבת הנגיד אברהם פואה שבעיר, והעמיד הרבה תלמידים. שימש גם פוסק הלכה. עם זאת סבל מעניות קשה. הרב שלמה אליעזר אלפנדרי, שמשנת ה'תרי"ב (1852) לימד כראש מתיבתה בישיבת הנגיד אברהם פואה, נחשב לרבו של הרב אקריש, אף על פי שהיה צעיר ממנו. הוא סייע לרב אקריש לקבל משרת רבנות לפרנסתו, וכן סייע לו במאבקיו ובמאסריו, ובעלייתו ארצה (ראה להלן). בשנת ה'תרי"ח (1858) ייסד הבנקאי היהודי העשיר אברהם שלמה דה קמונדו (הנחשב לאבי עסקי משפחת קמונדו), שהיה בעל השפעה רבה בחצר הסולטאן העות'מאני, בית ספר יהודי, בו נלמדו שפות וקצת לימודי חול ומלאכה. הרב אקריש והרב שלמה קמחי (בעל ה"ימי שלמה"), נאבקו נגד פתיחת בית הספר והחרימו את מי ששלח את ילדיו לשם. זאת כנגד דעתו של החכם באשי של קושטא הרב משה הכהן, וראשי הקהילה, שתמכו בפתיחת בית הספר. בשיא המאבק, התפרץ הרב אקריש לארמונו של דה קמונדו, והכריז על נידויו בתקיעת שופרות. החכם באשי, הורה על מעצרו ליום אחד, בתנאים נוחים. אלא שמעצרו נעשה בביזיון, והוא הובל בכבלים, והוכנס לכלא עם פושעים. המעשה גרם לזעזוע בקהילה היהודית, וביום שישי שלאחריו יצאו כארבעים אלף מיהודי קושטא לתפילת מחאה על מסלול הגעתו של הסולטאן עבד אל-עזיז למסגד "אל איוב", וביקשו את שחרור הרב אקריש, הסולטאן נעתר לבקשתם, והרב שוחרר ונישא על כפיים לביתו. המאבק בין סיעתו של הרב אקריש לחכם באשי הרב משה הכהן הלך והתעצם, גם לאחר מותו של החכם באשי, ומינויו של הרב יעקב אביגדור תחתיו בשנת ה'תר"ך. בשנים ה'תרכ"ב-ג הייתה בקושטא מחלוקת על רבנותו של הרב אביגדור. ובשנת ה'תרכ"ב (1862) בהתערבות הממשלה העות'מאנית והסולטאן עבד אל-עזיז, נקראו לקושטא בית דין של חכמים - החכם באשי של איזמיר הרב חיים פלאג'י, והחכם באשי של אדרינופול הרב יקיר גירון, הרב מנחם הכהן ן' ארדוט מהעיר שיריס (אנ'), והרב אשר קובו משאלוניקי שיכריעו במחלוקת. הרב קובו לא הגיע בגלל חולי. לבסוף הרב אביגדור הודח מתפקידו, והסולטאן מינה את הרב גירון לשמש כחכם באשי ורבה של קושטא. בית הדין התיר את פתיחת בית הספר בתנאים מסוימים, והרב אקריש שהמשיך להחזיק בדעתו, נאלץ לעזוב את העיר. לבסוף עלה הרב אקריש לארץ ישראל בשנת ה'תרל"ד (1874), בסיוע של הרב אלפנדרי בהוצאות הדרך, והתיישב בעיר חברון. הרב אקריש נפטר לאחר ייסורים בכ"ח אלול ה'תרמ"ו (1886), ונקבר בהר הזיתים בירושלים. חיבורו קריית ארבע - 32 דרושים, וגם חידושים ותשובות בהלכה (התשובות משנת ה'תר"ב (1842) עד ה'תרל"ב (1872)) יצא לאור בירושלים בחודש סיוון ה'תרל"ו (1876). הרב אברהם אשכנזי נתן עליו הסכמה. בספר גם הערות על הספר מחנה אפרים. כמו כן התכתב עם בני דורו ודבריו מוזכרים בספרים שונים. בשו"ת תנא דבי אליהו של הרב אליהו מני, סימן פו' - מובאת תשובה של הרב אקריש והרב שלמה קמחי אל הרב מני, ותשובתו אליהם. בספר מכתב לחזקיהו של הרב חיים חזקיהו מדיני, ארבע התשובות האחרונות הם מהרב אקריש. יצחק בן אברהם אקריש, באתר הספרייה הלאומית. יצחק אקריש, באתר "החכם היומי" רבי יצחק ב"ר אברהם עקריש, בתוך: אנציקלופדיה ארזי הלבנון, לגאוני ספרד (י-ע), ואנונו, שמעון בן יעיש, עמוד 1232. כרטיס הקבר של הרב אקריש, באתר הר הזיתים על פי דבריו בהקדמתו לספרו
קפטן ניומן

קפטן ניומן (באנגלית: Captain Newman, M.D) סרט דרמה קומית אמריקאי משנת 1963 עם גרגורי פק, טוני קרטיס, בובי דארין ואנג'י דיקינסון בתפקידים הראשיים. התסריט מבוסס על רומן בשם זה מאת לאו רוסטן משנת 1963. הוא כתב את הרומן המבוסס על חוויותיו של חברו ראלף גרינסון(אנ') שהיה פסיכיאטר צבאי במלחמת העולם השנייה והיה בין הראשונים שטיפל בלוחמים שהגיעו מחזית הלחימה עם הפרעת דחק פוסט-טראומטית. בובי דארין היה מועמד לפרס אוסקר לשחקן המשנה הטוב ביותר, כן לפרס גלובוס הזהב לשחקן המשנה הטוב ביותר - סרט קולנוע. גרגורי פק היה מועמד לפרס גלובוס הזהב לשחקן הטוב ביותר - סרט דרמה. הסרט צולם בבסיס הצבאי הוצ'וקה בדרום אריזונה. ושדה התעופה בו מחקה את שדה התעופה הפיקטיבי קולפקס המופיע בספר ובסרט. בשנת 1944 משמש קפטן ד"ר יאשיה ניומן (גרגורי פק) כמנהל המחלקה הפסיכיאטרית בבית החולים הצבאי הממוקם בסמוך לשדה התעופה קולפקס באריזונה. במחלקתו מאושפזים חיילים הסובלים מהפרעות נפשיות בעיקר פוסט טראומה אך גם סכיזופרניה וקטטוניה. מטרת המחלקה היא לאבחן ולטפל בחיילים הסובלים מהפרעות נפשיות האלה ולהחליט תוך שישה שבועות אם הם כשרים לחזור לחזית או להישלח לטיפול ארוך בבתי חולים פסיכיאטרים. ניומן מצליח לגייס למחלקתו את האחות פרנסי קורום (אנג'י דיקינסון) והאח ג'ק לייבוביץ (טוני קרטיס) המשמש למעשה כסגנו ומצליח להתחבב על המאושפזים. הוא נמצא כל הזמן בוויכוח עם מפקד הבסיס שלוחץ עליו לשחרר את המאושפזים בחזרה לחזית. המפקד מתנקם בו בכך שמכניס למחלקתו שבויי מלחמה איטלקים בריאים שאין מחלקה סגורה אחרת להחזיק בהם. קולונל בליס (אדי אלברט) סובל מפוסט טראומה קשה והתקפות זעם שפעם אחת התקיף את לייבוביץ עם סכין ורק ניומן הצליח להרגיע אותו. הוא מנותק מהמציאות, מפקד בית החולים מבקש להחזיר אותו לחזית שם הוא נדרש אך ניומן מתנגד. בליס מוזמן לוועדה אך לפתע מתחיל לצעוק, בורח מהמקום כשניומן רודף אחריו. הוא עולה על מגדל מים בבסיס ונופל אל מותו. קפטן וינסטון (רוברט דובאל) נמצא במצב קטטוני לאחר שהיה חדשים רבים במחבוא בצרפת. ניומן מנסה לשכנע את אשתו שתכיר במחלתו של בעלה וכי יצטרך טיפול ממושך אבל היא מסרבת להכיר בעובדה זו. קורפורל ג'ים טומפקינס (בובי דארין) מתפרע במחלקה. לאחר טיפול בפנטוטל הוא מספר את סיפור הקרב בו נטש את חבריו הפצועים. לאחר הטיפול, מצבו משתפר והוא נפרד ממטפליו וחוזר לחזית. הסרט מסתיים בנשף חג המולד בו שרים השבויים האיטלקים את הבה נגילה שלמדו מלייבוביץ היהודי. באמצע הנשף מגיע מברק המבשר כי ג'ים טומפקינס נפל בקרב. "קפטן ניומן", במסד הנתונים הקולנועיים IMDb (באנגלית) "קפטן ניומן", באתר נטפליקס "קפטן ניומן", באתר AllMovie (באנגלית) "קפטן ניומן", באתר Rotten Tomatoes (באנגלית) "קפטן ניומן", במסד הנתונים הקולנועיים KinoPoisk (ברוסית) קפטן ניומן, קדימון הסרט באתר יוטיוב
בויאקה

ביואקה (בספרדית: Boyacá) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות סנטנדר ונורטה דה סנטנדר בצפון, במדינת ונצואלה ובמחוז אראוקה בצפון-מזרח, בקסנרה במזרח, בקונדינמרקה בדרום, ובקלדס ובאנטיוקיה במערב. המחוז משתרע על שטח של 23,189 קמ"ר. במחוז מתגוררים כ-1.3 מיליון תושבים (הערכה ל-2017). בירת המחוז היא טונחה. בתקופה הפרה-קולומביאנית האזור היה אחד המוקדים של בני המואיסקה, ששלטו במרכז קולומביה המודרנית. המואיסקה היו מחולקים לשלוש קבוצות עיקריות, והקבוצה הצפונית שלהם התרכזה סביב העיר אונסה (אנ'), שעל חורבותיה קמה טונחה. ב-1537 האזור נכבש על ידי הקונקיסטאדור הספרדי גונסאלו חימנס דה קסדה, שחילק את הילידים לאחר מכן לאנקומיינדות. טונחה הוקמה שנים ספורות לאחר מכן והיא הפכה לאחד המוקדים האזוריים של השלטון הקולוניאלי. במהלך המסע של סימון בוליבר לשחרור האזור מידי האימפריה הספרדית בתחילת המאה ה-19 נערכו באזור כמה קרבות חשובים, כמו קרב בויאקה (אנ') וקרב ביצת ורגאס (אנ') ב-1819. תוך שנים ספורות רפובליקת קולומביה הגדולה קיבלה את עצמאותה ונוצר מחוז בויאקה שכלל חלקים נרחבים מקולומביה המודרנית ושבירתו הייתה טונחה. ב-1830 הרפובליקה פוצלה והאזור נכלל ברפובליקת גרנדה החדשה. מאז היו באזור לא מעט שינויים מנהליים עד ב-1857 הרפובליקה הפכה לפדרלית והאזור נכלל במדינת בויאקה, שכללה חלקים נרחבים במזרח קולומביה ושבירתה הייתה טונחה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפך למחוז בויאקה. ב-1890 צורפה למחוז טריטוריית ואסקס (ספ'), בשטחים של היישובים פוארטו בויאקה, אוטנצ'ה וסן פבלו דה בורבור במערב המחוז, שלא השתייכה לאף מחוז והייתה במחלוקת בין מחוזות בויאקה וקונדינמרקה. בעשורים שלאחר מכן פוצלו מהמחוז יחידות שלטוניות שבסופו של דבר הפכו למחוזות אראוקה וקסנרה. מקור ההכנסה המרכזי של המחוז הוא "המסדרון התעשייתי של בויאקה" (ספ'), המכיל 13 רשויות מקומיות במרכז המחוז, בהם גם הבירה טונחה, ואחראי למרבית הייצור התעשייתי במחוז. במידה פחותה יותר יש הסתמכות על חקלאות, הכוללת בעיקר גידול קנה סוכר וקפה, גידול מקנה וכרייה. בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק ל-13 פרובינציות (Provincias) ושני אזורים בעלי צביון מיוחד כדלהלן: מדיה וקבצים בנושא בויאקה בוויקישיתוף אתר האינטרנט הרשמי של בויאקה בויאקה, באתר אנציקלופדיה בריטניקה (באנגלית) בויאקה באתר האגודה הגאוגרפית של קולומביה (בספרדית).
בעקבות הלהבות

בעקבות הלהבות הוא ספר מאת הסופרת הישראלית דבורה עומר, שיצא לאור בשנת 1986 ומתאר את מלחמת העולם השנייה מנקודת מבטו של חייל יהודי בצבא הבריטי. גיבור העלילה הוא יהודה ורסנו, נער יהודי יתום הגר באתונה שביוון. יהודה מטפל באחותו הקטנה חווה, אשר גדלה יחד עמו בבית יתומים יהודי באתונה. כאשר יהודה מגיע לבגרות, הוא מחליט לעלות לארץ ישראל, ולנסות להשיג שם כסף כדי להביא בעקבותיו גם את אחותו. הוא מצליח להתאקלם בארץ ולעבוד כמוכר עיתונים, אלא שאז פורצת מלחמת העולם השנייה. יהודה מתגייס לצבא הבריטי ונלחם בצבא האיטלקי במערכה במדבר המערבי. ב-1940 פולשים האיטלקים ליוון, ויהודה דואג לחווה התקועה באתונה. למזלו, הוא נשלח לאתונה כחלק מחיל המשלוח הבריטי שנשלח לעזור ליוונים. הוא מוצא את אחותו בבית היתומים, ומבטיח לה שלמחרת ייקח אותה אתו. אלא שבאותו לילה גם הגרמנים פולשים ליוון והצבא הבריטי מתחיל לסגת מהארץ. כיוון שהוא מבלה את הלילה עם נערה מקומית, יהודה מקבל את ההודעה מאוחר מדי, ולא מספיק להוציא את חווה מבית היתומים לפני שהוא נאלץ להתפנות יחד עם הבריטים. הוא ממשיך להילחם בצבא הבריטי, ומשתתף בפלישת בעלות הברית לאיטליה. הוא מתבשר שאחותו נמצאת במנזר איטלקי, אלא ששם הוא מגלה שהיא המירה את דתה לנצרות. היא כועסת עליו כי נטש אותה, ורוצה להישאר במנזר. יהודה מחליט לחטוף אותה מהמנזר, אולם בליל החטיפה הוא מגלה שהיא עברה על פי בקשתה למנזר אחר בצפון איטליה הנמצאת תחת כיבוש גרמני. הוא נלחם בחזית האיטלקית ומצטרף לבריגדה היהודית. עם סיום המלחמה הוא מוצב בגרמניה, ומגלה שחווה נלקחה לדכאו. הוא מוציא אותה משם ולוקח אותה עמו לבסיס. הוא מגלה שהיא נפגעה בדכאו קשות, לא רק גופנית אלא גם נפשית, אולם היחס החם שהוא משפיע עליה מסייע לה אט אט. הספר מסתיים כאשר יהודה לקח חופשה מהצבא ומהפליג לארץ ישראל יחד עם אחותו כדי לסיים את שיקומה. רוב גיבורי הסיפור הם פרי הדמיון, אך פעולותיהם בצבא הבריטי, ואף בשירות ההגנה, בהשגת נשק ובפעולות הצלה ועליה, אכן התרחשו במציאות. בעקבות הלהבות באתר סימניה ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
אנדרטת מינין ופוז'ארסקי

אנדרטת מינין ופוז'ארסקי (רוסית: Па́мятник Ми́нину и Пожа́рскому) היא פסל ארד הניצב בכיכר האדומה במוסקבה מול כנסיית וסילי הקדוש. האנדרטה מנציחה את הנסיך דמיטרי פוז'ארסקי ואת קוזמה מינין, שכינסו צבא מתנדבים רוסי שגירש את הפולנים מהקרמלין וסיים את תקופת הצרות של 1612. האנדרטה הוקמה לכבוד 200 שנה לניצחונם על ידי הפסל איוואן מרטוס שזכה בתחרות לקביעת צורת הפסל בשנת 1808. בשל פלישת נפוליאון לרוסיה, נדחתה הצבת האנדרטה עד 1818. בנייתה מומנה מכספי מלווה של תושבי ניז'ני נובגורוד, עירם של מינין ופוז'ארסקי, ובעיר זו היא הייתה אמורה לקום. הצאר אלכסנדר הראשון ציווה על הצבתה לכשהוכנה בכיכר האדומה במוסקבה. במקור, הפסל ניצב במרכז הכיכר, ופוז'ארסקי נופף בידו אל עבר הקרמלין. השלטונות הקומוניסטיים ביקשו להזיז את האנדרטה או להורסה משום שהפריעה למצעדים צבאיים בכיכר. בשנת 1936 האנדרטה הוזזה למיקומה הנוכחי בסמוך לכנסייה. עותק של האנדרטה הוקם ב 2005 בניז'ני נובגורוד, מעשה ידיו של הפסל זוראב צרטלי. הוא נמוך בכ-5 ס"מ מהמקור. מדיה וקבצים בנושא אנדרטת מינין ופוז'ארסקי בוויקישיתוף
רסמוס סיוסטט

רסמוס סטלאן סיוסטט (בשוודית: Rasmus Stellan Sjöstedt; נולד ב-28 בפברואר 1992) הוא כדורגלן שוודי המשחק בעמדת הקשר האחורי. סיוסטט התחיל את הקריירה שלו במחלקת הנוער של פריסטאנדס וכשהיה בן 15 הצטרף למחלקת הנוער של קאלמאר. ב-21 באפריל 2012 סיוסטט ערך את הופעת הבכורה שלו בקבוצה הבוגרת בהפסד 1-0 נגד גפלה. בינואר 2014 הושאל לפאלקנברג עד לסיום העונה. בסיום העונה חתם בקבוצה לשנתיים. ב-20 באוגוסט 2015 סיוסטט הבקיע את שער הבכורה שלו בקריירה בניצחון 0-4 נגד אסיריסקה במסגרת הגביע השוודי. בינואר 2017 עזב לראשונה את שוודיה וחתם באריס לימסול מליגת העל הקפריסאית. ב-2 ביולי 2017 חתם בהפועל חיפה, עמה זכה בגביע המדינה. הוא נכנס כמחליף כשבע דקות לסיום ההארכה בניצחונה של חיפה 3-1 על בית"ר ירושלים במשחק הגמר. ב-25 באוגוסט 2018 הבקיע סיוסטט את שער הבכורה שלו בהפועל חיפה בניצחון 5-0 על מכבי נתניה. ב-16 באוגוסט 2019 חתם סיוסטס בפאנטוליקוס היוונית ב-16 באוקטובר 2020, סיוסטט חתם בקאלמאר. הפועל חיפה גביע המדינה: 2017/2018 אלוף האלופים: 2018/2019 מדיה וקבצים בנושא רסמוס סיוסטט בוויקישיתוף רסמוס סיוסטט, באתר ההתאחדות לכדורגל בישראל רסמוס סיוסטט, באתר Transfermarkt רסמוס סיוסטט, באתר Soccerway רסמוס סיוסטט, באתר FootballDatabase.eu דורון בן דור, ‏רסמוס סיוסטט וראדו גינסארי חתמו בהפועל חיפה, באתר ONE‏, 2 ביולי 2017 העברות בעולם - 16.8: "פול פוגבה רוצה לעזוב, הוא לא יכול לעשות הכל במנצ'סטר יונייטד", באתר וואלה, 16 באוגוסט 2019
יחסי אוסטריה – ערב הסעודית

יחסי אוסטריה–ערב הסעודית הם היחסים הדיפלומטיים שבין הממלכה הערבית הסעודית לבין רפובליקת אוסטריה. שתי המדינות מחזיקות בקשרים דיפלומטיים מאז 7 ביולי 1880 כאשר האימפריה האוסטרו-הונגרית הקימה בג'דה קונסוליה דיפלומטית לאימפריה העות'מאנית. יחסים דיפלומטיים רשמיים בין שתי המדינות כוננו ב-10 בספטמבר 1957. באמצע אוקטובר 2001 נשיא אוסטריה תומאס קלסטיל ביקר בערב הסעודית באופן רשמי. בתחילת אפריל 2004, עבדאללה, מלך ערב הסעודית, ביקר באוסטריה ביקור רשמי. אז בתור נסיך הכתר הסעודי. באמצע מרץ 2006 ביקר נשיא אוסטריה היינץ פישר באופן רשמי בערב הסעודית. אוסטריה מיוצגת בערב הסעודית בדרג השגרירות באמצעות שגרירות שהיא מחזיקה בריאד. המדינה מיוצגת בערב הסעודית גם בדרג הקונסולרי באמצעות קונסוליה בג'דה. ערב הסעודית מיוצגת באוסטריה בדרג השגרירות באמצעות שגרירות שהיא מחזיקה בווינה. יחסי סרביה–ערב הסעודית יחסי ערב הסעודית–רוסיה יחסי הוותיקן–ערב הסעודית מדיה וקבצים בנושא יחסי אוסטריה – ערב הסעודית בוויקישיתוף רשימת הסכמים בילטרליים בין אוסטריה לערב הסעודית Verteidigungsminister Scheibner für Kooperation bei der Terrorbekämpfung (גרמנית), אתר הכוחות המזוינים של אוסטריה, 16 באוקטובר 2001, נבדק לאחרונה ב-4 באוקטובר 2017 Terrorists a Minority: Abdullah, ערבניוז, 2 באפריל 2004, נבדק לאחרונה ב-4 באוקטובר 2017 Abdullah, Fischer Discuss Mideast, ערבניוז, 19 באפריל 2006, נבדק לאחרונה ב-4 באוקטובר 2017 Austrian embassy in Riyadh, נבדק לאחרונה ב-4 באוקטובר 2017 Saudi Embassy in Vienna, נבדק לאחרונה ב-4 באוקטובר 2017
בויאקה (פירושונים)

האם התכוונתם ל... בויאקה – מחוז בקולומביה. בויאקה (יישוב) – עיירה במחוז בויאקה בקולומביה. פוארטו בויאקה – עיר במחוז בויאקה בקולומביה. בויאקה (להקה) – הרכב היפ הופ ישראלי. בויאקה (אלבום) – אלבום של להקת בויאקה